സൂഫിയും സുജാതയും

നരണിപുഴ ഷാനവാസ് തിരക്കഥയെഴുതി സംവിധാനം ചെയ്ത റൊമാന്റിക് ത്രില്ലർ മലയാള ചിത്രമാണ് സുഫിയും സുജാതയും. ജയസൂര്യ, അദിതി റാവു ഹൈദരി, ദേവ് മോഹൻ എന്നിവർ അഭിനയിച്ച ചിത്രം വിജയ് ബാബു ആണ് നിർമിച്ചിട്ടുള്ളത്. പ്രണയസാന്ദ്രമായ ഈ സിനിമയുടെ സംഗീത സംവിധാനം എം. ജയചന്ദ്രനാണ് നിർവഹിച്ചിട്ടുള്ളത്. കോവിഡ്-19 പകർച്ച വ്യാധി കാരണം, ചിത്രം ഡിജിറ്റൽ പ്ലാറ്റ്ഫോം ആമസോൺ പ്രൈം വീഡിയോയിലൂടെ 2020 ജൂലൈ 3 ന് റിലീസ് ചെയ്തു. ഓവർ ദി ടോപ്പ്​ (ഒ.ടി.ടി) പ്ലാറ്റ്​ഫോമിലൂടെ പുറത്തുവന്ന ആദ്യ മലയാള ചിത്രമാണ് ഇത്.

കഥാസംഗ്രഹം
സംസാര ശേഷി നഷ്ടപ്പെട്ട സുജാത അവളുടെ അയൽവാസിയായ സൂഫി പുരോഹിതനുമായി പ്രണയത്തിലാണ്, പക്ഷേ അവളുടെ പിതാവ് അവളെ ദുബായിലെ ഒരു നല്ല എൻആർഐയുമായി വിവാഹം കഴിപ്പിച്ചു. പത്ത് വർഷം കഴിഞ്ഞു, ആ പ്രണയം തന്റെ ഭൂതകാലത്തിൽ ഉപേക്ഷിച്ചുവെന്ന് അവൾ കരുതുന്നു - ഒരു ദിവസം, അവൾക്ക് ഒരു കോൾ വരുന്നത് വരെ. അവളുടെ ഭർത്താവ് രാജീവ് അവളെ ഗ്രാമത്തിലേക്ക് തിരികെ കൊണ്ടുവരാൻ തീരുമാനിക്കുന്നു. തുടർന്നുള്ള കാര്യങ്ങൾ, ഒരു സംഗീത പ്രണയകഥയായി ഈ ചലച്ചിത്രം കാണിക്കുന്നു.

 അഭിനേതാക്കൾ 
 ജയസൂര്യ - പി.ആർ രാജീവ്, സുജാതയുടെ ഭർത്താവ്
 അദിതി റാവു ഹൈദരി - സുജാത, രാജീവിന്റെ ഭാര്യ
 ദേവ് മോഹൻ - സൂഫി, സുജാതയുടെ കാമുകൻ  
 സിദ്ദിഖ് - മല്ലികാർജുനൻ, സുജാതയുടെ അച്ഛൻ
 മാമുക്കോയ - ഇമാം
 ഹരീഷ് കണാരൻ - അശോകൻ, ടാക്സി ഡ്രൈവർ 
 മധുമോഹൻ കുട്ടംപറമ്പത്ത്
 കലാരഞ്ജിനി - കമല, സുജാതയുടെ അമ്മ
 വത്സല മേനോൻ - സുജാതയുടെ മുത്തശ്ശി
 മണികണ്ഠൻ പട്ടാമ്പി - കുമാരൻ
 സ്വാമി ശൂന്യ - ഉസ്താദ് അബൂബ്
 ലോഹൻ ബാലൻ - മൂസക്ക

നിർമ്മാണം
വിജയ് ബാബുവിന്റെ ഫ്രൈഡേ ഫിലിം ഹൌസ് ആണ് ചിത്രം നിർമ്മിച്ചത്. ഒരു സംഗീതാത്മക ത്രില്ലർ പ്രണയകഥത്രില്ലർ എന്നാണ് ബാബു ചിത്രത്തെ വിശേഷിപ്പിച്ചത്, "കഴിഞ്ഞ മൂന്ന് വർഷത്തിനിടയിൽ തന്നെ ഏറ്റവും ആവേശം കൊള്ളിച്ച കഥയാണിതെന്നും" പ്രൊഡ്യൂസർ അഭിപ്രായപ്പെട്ടു .  2019 സെപ്റ്റംബർ 20 നാണ് ചിത്രീകരണം ആരംഭിച്ചത്. ഈ കഥയിലെ നടിയെ കണ്ടുപിടിക്കുന്നത് കാരണമാണ് ഈ സിനിമ നേരം വൈകിയെതെന്നും, ശേഷം കഥക് അറിയുന്ന ഒരു നടിയെ കണ്ടുപിടിച്ച് അദിതി റാവു ഹൈദരിയെ നായികയായി പരിഗണിച്ചു.

റിലീസ്
സൂഫിയും സുജാതയും ആമസോൺ പ്രൈം വീഡിയോയിലാണ് 2020 ജൂലൈ 3 ന് ആണ് റിലീസ് ചെയ്തത്. തീയറ്റർ റിലീസിനായി നിശ്ചയിച്ചിരുന്നതെങ്കിലും കോവിഡ്-19 പകർച്ച വ്യാധി കാരണം ഇത് നടക്കില്ലെന്ന മനസിലായ നിർമ്മാതാക്കൾ നേരിട്ട് ഒരു ഒ.ടി.ടി റിലീസിലേക്ക് പോയി. നേരത്തെ നിശ്ചയിച്ച അതെ ദിവസം തന്നെ റിലീസ് ചെയ്യുകയും ചെയ്തു.

അവലംബം

വർഗ്ഗം:2020-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ജയസൂര്യ അഭിനയിച്ച ചലച്ചിത്രങ്ങൾ
വർഗ്ഗം:ഒ.ടി.ടി റിലീസുകൾ
വർഗ്ഗം:ഹരിനാരായണന്റെ ഗാനങ്ങൾ